गन्ने की पोध लगायी जाती है या फिर उसे बीच-बीच से गांठ सहित काट कर लगाया जाता है। उत्तरी भारत में गन्ने का रोपण उष्ण मौसम में किया जाता है और ग्रीष्म ऋतु की शुरुआत के पहले फसल तैयार हो जाती है। पंजाब और हरियाणा में मार्च का प्रथम सप्ताह, उत्तर प्रदेश में फरवरी और बिहार में जनवरी-फरवरी गन्ने के रोपण के लिए उपयुक्त हैं। महाराष्ट्र और कर्नाटक के कुछ क्षेत्र में गन्ने का रोपण दिसम्बर से फरवरी के बीच किया जाता है। दिसम्बर-फरवरी में रोपी जाने वाली फसल 12 महीने के लिए, अक्टूबर-नवम्बर में रोपी जाने वाली फसल 15-16 महीने के लिए और जुलाई-अगस्त में रोपी जाने वाली फसल 18 महीने के लिए होती है।